Diari Oficial de la Generalitat Valenciana


Sumari del DOGV 5792, del 25-06-2008 (2008/7738)

RESOLUCIÓ de 19 de juny de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni entre el Ministeri de Sanitat i Consum i la Generalitat per a la promoció d'activitats per a la salut bucodental infantil durant l'any 2008.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5792

Data del DOGV
:   25-06-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/7738


Data del document
:   19-06-2008

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria de Sanitat
    * odontologia
    * suport econòmic
    * cooperació administrativa
    * xiquet
    * administració central

RESOLUCIÓ de 19 de juny de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni entre el Ministeri de Sanitat i Consum i la Generalitat per a la promoció d'activitats per a la salut bucodental infantil durant l'any 2008.   
 [2008/7738]  
El Ministeri de Sanitat i Consum i la Generalitat han subscrit, després de la tramitació prèvia reglamentària, el 20 de febrer de 2008, un conveni per a la promoció d'activitats per a la salut bucodental infantil durant l'any 2008.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0822/2008, i que figura com a annex d'esta resolució.  
Valencia, 19 de juny de 2008.- El director general de Relacions amb les Corts i Secretariat del Consell: Ángel Mompó Romero.  
Conveni entre el Ministeri de Sanitat i Consum i la Comunitat Valenciana per a la promoció d'activitats per a la salut bucodental infantil durant l'any 2008  
Madrid, 20 de febrer de 2008  
Reunits  
D'una part, Bernat Sòria Escoms, ministre de Sanitat i Consum, segons nomenament conferit pel Reial Decret 961/2007, de 6 de juliol (BOE núm. 163, de 9 de juliol de 2007), i fent ús de les facultats que li atorga l'article 4.1 de la Llei 50/1997, de 27 de novembre, del Govern; així com l'article 13.3 de la Llei 6/1997, de 14 d'abril, d'organització i funcionament de l'administració General de l'Estat.  
I de l'altra, Manuel Cervera Taulet, conseller de Sanitat de la Comunitat Valenciana, nomenat per Decret 8/2007, de 28 de juny (DOCV núm. 5.545, de 29 de juny), de conformitat amb el que preveuen els articles 17.F i 28 de la Llei 12/2007 de la Generalitat, i actuant en exercici de les facultats que legalment té atribuïdes per a la firma del present conveni.  
Ambdues parts, que actuen per raó dels respectius càrrecs, es reconeixen, mútua i recíprocament, capacitat legal necessària per a la formalització del present conveni de col·laboració i, per a això  
Exposen  
Que al Ministeri de Sanitat i Consum correspon la definició de la política d'ordenació de prestacions i coordinació de les activitats relacionades.  
Que la Comunitat Valenciana, d'acord amb el que disposa l'article 54.5 de la Llei Orgànica 1/2006, de 10 d'abril, de reforma de la Llei Orgànica 5/1982, d'1 de juliol, d'Estatut d'Autonomia de la Comunitat Valenciana, té atribuïdes les competències en matèria de sanitat i seguretat social.  
Que el Consell de ministres d'1 de febrer de 2008, va aprovar el Reial Decret 111/2008, d'1 de febrer, pel qual es regula la concessió directa de subvencions per a la promoció d'activitats per a la salut bucodental infantil durant l'any 2008.  
Que l'article 5 del reial decret esmentat estipula que el Ministeri de Sanitat i Consum subscriurà convenis de col·laboració amb les comunitats autònomes per a l'execució del que preveu el mateix reial decret,.  
En atenció de totes estes consideracions, ambdues parts subscriuen el present conveni amb subjecció a les següents   
Clàusules  
Primera. Objecte.  
El present conveni té com a objecte formalitzar la concessió directa d'una subvenció a la Comunitat Valenciana, per a la promoció d'activitats per a la salut bucodental infantil durant l'any 2008. Esta subvenció es farà efectiva d'acord amb el que disposa l'article 3.2. del Reial Decret 111/2008, d'1 de febrer.   
Segona. Actuacions a realitzar   
La Comunitat Valenciana prestarà l'assistència dental bàsica als xiquets inclosos en les activitats per a la promoció de la salut bucodental infantil durant l'any 2008, que comprendrà una revisió anual, el contingut preventiu i assistencial mínim de la qual, que s'aplicarà individualment sota criteri facultatiu, es troba detallat en l'annex I del Reial Decret 111/2008, d'1 de febrer.  
Tercera. Finançament.  
L'import de la subvenció serà de 22,5 euros per xiquet inclòs en el programa i es farà a càrrec de l'aplicació pressupostària 76.25.3586.389 del Ministeri de Sanitat i Consum, d'acord amb el que s'ha especificat en els articles 7, 8, 9 i annex II del Reial Decret 111/2008, d'1 de febrer.   
L'àmbit d'aplicació del programa inclou tots els xiquets de 7-8 anys als quals s'ha fet almenys una revisió l'any 2008 a què fa referència la clàusula 4.1.  
La quantia màxima que el Ministeri de Sanitat i Consum aportarà a la Comunitat Valenciana serà d'1.234.045 €.  
Quarta. Dades que ha d'aportar la Comunitat Valenciana  
L'autoritat competent de l'Agència Valenciana de Salut de la Comunitat Valenciana presentarà la certificació del nombre de casos efectivament inclosos en les activitats a 30 de novembre de 2008, en la qual s'inclourien les dades i indicadors descrits a continuació a fi que es puga comprovar que s'han dut a terme les activitats que conté:  
1. Revisió anual de l'estat de salut de la cavitat oral, incloent exploració radiogràfica quan el grau de patologia dental del xiquet ho requerisca, previ consentiment formulat per escrit pels pares o tutors legals.  
Indicador de seguiment:  
Nombre de xiquets de 7-8 anys a què se'ls   
ha fet almenys una revisió l'any 2008  
Total de xiquets de 7-8 anys de la comunitat autònoma  
X 100 =....%  
2. Segellat de fissures o fosses en les peces permanents.   
Indicador de seguiment:  
Nombre de xiquets de 7 i 8 anys a què s'han fet segellats   
de fissures o fosses en peces permanents l'any 2008  
Total de xiquets de 7-8 anys de la comunitat autònoma  
X 100 = ?..%  
3. Obturacions en peces dentàries permanents. Quan es detecten càries se n'avaluarà l'estadi i velocitat de progressió i si la lesió es considera irreversible, es procedirà a obturar-la.  
Indicador de seguiment:  
Nombre de xiquets de 7 i 8 anys a què s'han fet   
obturacions en peces permanents l'any 2008  
Total de xiquets de 7-8 anys de la comunitat autònoma  
X 100 = ?..%  
4. Tractaments pulpars (endodòncies) de les peces dentàries permanents amb lesions pulpars irreversibles que puguen ser reparades. En cas de no poder ser reparades se'n farà exodòncia.  
Indicador de seguiment:  
Nombre de xiquets de 7 i 8 anys en què s'han fet   
tractaments pulpars en peces permanents l'any 2008  
Total de xiquets de 7-8 anys de la Comunitat Autònoma  
X 100 =?..%  
5. Exodòncies de peces dentàries temporals.  
Indicador de seguiment:  
Nombre de xiquets de 7 i 8 anys en què s'han fet   
exodòncies de peces dentàries temporals l'any 2008  
Total de xiquets de 7-8 anys de la comunitat autònoma  
X 100 =??..%  
6. Tartrectomies quan es detecten càlculs i/o pigmentacions extrínseques en dentició permanent, que siguen incompatibles amb la salut gingival.  
Indicador de seguiment:  
Nombre de xiquets de 7 i 8 anys en què   
s'han realitzat tartrectomies l'any 2008  
Total de xiquets de 7-8 anys de la comunitat autònoma  
X 100 =?..%  
7. Tractaments d'incisius i canins permanents en cas de malaltia, malformacions o traumatismes, sense perjuí, en el cas de traumatismes, de les responsabilitats de tercers en el pagament del tractament.  
Indicador de seguiment:  
Nombre de xiquets de 7 i 8 anys en què s'han fet  
tractaments d'incisiu i caní permanents l'any 2008  
Total de xiquets de 7-8 anys de la comunitat autònoma  
X 100 =?.%  
Cinquena. Termini de vigència.  
El termini de vigència del present conveni s'establix en el període comprés entre la data de la firma i el 15 de desembre de 2008.  
Sisena. Resolució.  
El present conveni podrà quedar sense efecte per acord mutu de les parts, basta que els representants d'ambdues entitats expressen la voluntat de resoldre'l de forma expressa i per escrit. En este cas, s'ha d'incloure la certificació a què es referix la clàusula 4, i fixar el nombre de xiquets a qui s'ha efectuat la revisió l'any 2008 i la corresponent liquidació.   
Igualment, es procedirà a la resolució unilateral del conveni quan existisca incompliment de les seues obligacions per una de les parts.  
Setena. Marc jurídic  
El present conveni de col·laboració té naturalesa administrativa i es regirà pel que disposa el Reial Decret 111/2008, d'1 de febrer i en la Llei 38/2003, General de Subvencions, de 17 de novembre i el seu reglament de desplegament, aprovat per Reial Decret 887/2006, de 21 de juliol  
Huitena. Jurisdicció  
Els dubtes i controvèrsies que puguen sorgir amb motiu de la interpretació i aplicació del present conveni, es resoldran de conformitat amb les normes aplicables en dret i seran de la competència de la jurisdicció contenciosa administrativa.  
I perquè conste als efectes oportuns, en prova de conformitat, les parts firmen el present conveni en el lloc i la data dalt indicats.  
El ministre de Sanitat: Bernat Sòria Escoms.  
El conseller de Sanitat: Manuel Cervera Taulet